Džurdžu
Džurdžu (rumun. Giurgiu) – miestas pietų Rumunijoje, Dunojaus kairiajame krante, priešais Bulgarijos miestą Rusę. Apskrities centras. Yra svarbus upių uostas (Bukarešto avanportas), pro jį eksportuojama mediena, nafta, javai, druska, įvežama akmens anglis, geležis, tekstilė. Veikia metalurgijos, laivų statybos, mašinų gamybos, maisto pramonė. Per Dunojaus upę nutiestas „Draugystės“ tiltas.